GiliGold/VAD_KnessetCorpus huggingface dataset:
גדעון סער: אז זה היה בסדר גמור מבחינתנו להצביע בעד ועדת הכספים.
גדעון סער: הנושא הזה הוא בתחום ועדת הכלכלה.
גדעון סער: אני מציע לכל חברי הכנסת, ההגונים, שלא לסרס את העניין הזה.
גדעון סער: הוועדה דנה בחוק הזה.
גדעון סער: אני אומר לכל חברי הכנסת שאני יודע שחברי הכנסת הם הגונים.
גדעון סער: אם לא הייתי חושב כך, לא הייתי טורח לנמק.
גדעון סער: מאחר שאני חושב כך, אני פונה לחוש ההגינות, ומבקש להעביר את זה לוועדת הכלכלה.
שלי יחימוביץ': אני אומרת שכל הסוגיה הזאת קשורה ישירות לרשויות המקומיות.
גדעון סער: היטלי הפקה?
שלי יחימוביץ': על כן אני מבקשת שזה יידון בוועדת הפנים.
ראובן ריבלין: אני לא רוצה לחזור על מה שאמרה חברת הכנסת יחימוביץ.
ראובן ריבלין: קודם כול אני רוצה לתמוך במה שאמר חבר הכנסת סער, אבל לחלופין, אדוני יושב-ראש הקואליציה, אם זה לא יעבור לוועדת הכלכלה, אני מציע להעביר את כל הפרק לוועדת הפנים.
חיים אורון: אני מציע לוועדה למעמד האישה.
אביגדור יצחקי: בחוק הקודם, מי דן במים, חבר הכנסת ריבלין?
ראובן ריבלין: ועדת הכלכלה.
גדעון סער: אם אתה מדבר על חוק תאגידי מים וביוב, שזה הסעיף השני פה – הוא נידון ב-11 ישיבות בוועדת הכלכלה.
גדעון סער: זה הסעיף השני, זה הסעיף הבא.
גדעון סער: הרי לא תעבירו אחד לפה ואחד לשם.
ראובן ריבלין: גדעון צודק במאה אחוז.
אביגדור יצחקי: את היטלי ההפקה אנחנו מבקשים להעביר לוועדת הכספים.
יורם מרציאנו: באמת, גדעון.
גדעון סער: כן, יורם.
יורם מרציאנו: זה מה זה מהותי.
רוחמה אברהם-בלילא: די.
גדעון סער: אני רוצה שלפני בג"ץ תהיה התמונה המלאה.
רוחמה אברהם-בלילא: חבר הכנסת סער, תודה.
רוחמה אברהם-בלילא: מי בעד להעביר את זה לוועדת הכספים.
גדעון סער: אבקש הצבעה שמית גם על הסעיף הבא.
רוחמה אברהם-בלילא: מצביעים בעד לוועדת הכספים.
רוחמה אברהם-בלילא: זאת היתה ההצעה של חבר הכנסת יצחקי.
רוחמה אברהם-בלילא: ה צ ב ע ה אביגדור יצחקי – בעד עתניאל שנלר – בעד מיכאל נודלמן – בעד שי חרמש – מקוזז שלי יחימוביץ – נגד קולט אביטל – נגד יורם מרציאנו – בעד נדיה חילו – מקוזזת חיים אמסלם, במקום דוד אזולאי – בעד אברהם מיכאלי – בעד יעקב מרגי – בעד יצחק זיו – בעד יצחק גלנטי – מקוזז מאיר פרוש – נגד גדעון סער – נגד ראובן ריבלין – נגד גלעד ארדן, במקומו יובל שטייניץ – מקוזז סטס מיסז'ניקוב – בעד יצחק אהרונוביץ – בעד זבולון אורלב – נגד אורי אריאל – נגד חיים אורון – נגד אחמד טיבי – מקוזז מוחמד ברכה – מקוזז רוחמה אברהם – נגד
קולט אביטל: אני משנה את הצבעתי, אני בעד.
רוחמה אברהם-בלילא: חברת הכנסת אביטל שינתה את הצבעתה.
גדעון סער: מאיזה טעם?
רוחמה אברהם-בלילא: היא לא חייבת לנמק.
גדעון סער: סתם, סקרן אותי, בתוך פחות מדקה.
קריאה: תשעה נגד תשעה.
אביגדור יצחקי: לא יכול להיות.
אביגדור יצחקי: איך?
גדעון סער: תעשו רוויזיה, מה אתם רוצים.
גדעון סער: זאת התוצאה, מה אתם רוצים.
גדעון סער: אני מציע שתתקדמו, יש עכשיו הרבה הצבעות שמיות.
יורם מרציאנו: לא יכול להיות.
גדעון סער: מה לא יכול להיות?
גדעון סער: מה, היא לא יודעת לספור?
אורי אריאל: אל תתנפלו על הש"ג.
קריאה: נורית, את רוצה.
גדעון סער: אל תצעק על היועצת המשפטית.
מאיר פרוש: אל תאיים על יועץ משפטי.
חיים אורון: בזהירות.
יורם מרציאנו: זה לא נראה טוב מה שקורה פה.
גדעון סער: אנחנו לפני חנוכה, בחנוכה יש נסים.
גדעון סער: מאיימים על יועצים משפטיים.
יורם מרציאנו: גדעון, באמת.
חיים אורון: הייתם צריכים לראות איך אנחנו היינו מאיימים...
חיים אורון: בשקט, לא ככה.
רוחמה אברהם-בלילא: חברת הכנסת אביטל היתה נגד.
אביגדור יצחקי: גם אז הספירה לא נכונה.
גדעון סער: למה לצעוק?
רוחמה אברהם-בלילא: זמן הפורענות נגמר.
רוחמה אברהם-בלילא: גם אין זמן פציעות.
רוחמה אברהם-בלילא: חברים, מדובר בחוק ההסדרים, כל אחד מוצא לנכון להתפרע ולצעוק.
רוחמה אברהם-בלילא: אני לא חושבת שזו צריכה להיות האווירה.
רוחמה אברהם-בלילא: קורה שטועים, לכן צריך לבדוק.
רוחמה אברהם-בלילא: אני מבקשת מנועה ומארבל – מעכשיו, אם יש הצבעה שמית, כל אחת מכן מסמנת בדף נפרד.
רוחמה אברהם-בלילא: תוצאות ההצבעה: 11 בעד, תשעה נגד.
אביגדור יצחקי: שמונה נגד.
רוחמה אברהם-בלילא: שמונה נגד, סליחה.
רוחמה אברהם-בלילא: לפיכך אני קובעת,
גדעון סער: אני מבקש רוויזיה.
רוחמה אברהם-בלילא: תן לי לסיים.
גדעון סער: אתם גוזלים חוקים מוועדת כלכלה, לפחות תשבו בשביל זה.
קולט אביטל: החוק השני יגיע לוועדת הכלכלה.
גדעון סער: אם זאת תהיה העמדה, לא תהיה הצבעה שמית.
רוחמה אברהם-בלילא: אני קובעת שסעיפים 49-48 וגם סעיף 52(1) עוברים לדיון בוועדת הכספים.
רוחמה אברהם-בלילא: אני עוברת לסעיף 50.
גדעון סער: גברתי, לא קיימת את הרוויזיה שביקשתי.
רוחמה אברהם-בלילא: אתה צודק, אני מתנצלת, חצי דקה לרוויזיה.
רוחמה אברהם-בלילא: אני מקיימת הצבעה על הרוויזיה.
רוחמה אברהם-בלילא: ה צ ב ע ה בעד – מיעוט נגד – רוב
רוחמה אברהם-בלילא: הרוויזיה לא התקבלה.
רוחמה אברהם-בלילא: סעיף 50 – תיקון חוק תאגידי מים וביוב, התשס"א-2000.
רוחמה אברהם-בלילא: הקמת חברות למתן שירותי מים וביוב.
רוחמה אברהם-בלילא: חוק תאגידי מים וביוב, התשס"א-2001, קובע, בסעיף 6א, שהוסף לחוק בתיקון מאוגוסט 2004, שהתקבל כתוצאה מהצעת חוק פרטית, כי רשות מקומית לאת פעיל בעצמה את שירותי המים והביוב, החל בתום 6 שנים מיום תחילתו של החוק העיקרי, דהיינו, עד 31.7.2007, אלא באמצעות חברה למתן שירותי מים וביוב שהוקמה לפי החוק.
רוחמה אברהם-בלילא: התיקון המוצע בא לקבוע הוראות ברורות ומפורשות לעניין ביצוע החובה האמורה, לרבות קביעת הוראות לעניין הליכי ההקמה, וזאת לא יאוחר מ-1.1.2008.
ראובן ריבלין: אני רוצה לטעון את טענת ה"לחלופין" שלי.
ראובן ריבלין: אם זה לא יהיה בוועדת הכלכלה, לחלופין אני מבקש את ועדת הפנים.
גדעון סער: קודם כול אני רוצה לנמק למה יש להעביר את זה לוועדת הכלכלה.
רוחמה אברהם-בלילא: קודם כול מצביעים על השאלה אם לפצל את החוק מחוק ההסדרים.
רוחמה אברהם-בלילא: רק אחר כך נצביע על הוועדה.
רוחמה אברהם-בלילא: אני מקיימת הצבעה על הפיצול.
רוחמה אברהם-בלילא: מי בעד הצעת הממשלה?
רוחמה אברהם-בלילא: ההצעה נתקבלה.
רוחמה אברהם-בלילא: לגבי הוועדה עצמה, מי בעד להעביר,
גדעון סער: רגע, אנמק.
גדעון סער: אין ספק שהיה כאן דיל לא ענייני.
גדעון סער: כלומר, לקחת את אותו פרק, ונושא אחד לתת לוועדת הכספים – כך רוצה האוצר, ונושא אחר לתת לוועדת הפנים – כי כך רוצה יורם מרציאנו, כי הוועדה בראשות מפלגת העבודה.
גדעון סער: גם את ממפלגת העבודה, ולכן גם את, בלי קשר, תומכת בעמדה הזאת.
גדעון סער: העיקר שזה לא יידון בוועדת הכלכלה.
גדעון סער: כפי שציינתי הנושא נידון שם ב-11 ישיבות.
קולט אביטל: קודם אמרת תשע ישיבות.
חיים אורון: זה היה עניין אחר.
גדעון סער: זה נמצא מולי.
גדעון סער: זה צעד של ענישה, צעד של ענישה נגד האופוזיציה, כי ועדת הכלכלה בראשות האופוזיציה.
אביגדור יצחקי: לא ראיתי את זה ככה, אבל זה מוצא חן בעיני.
גדעון סער: לכן אני מבקש, מאחר שברור שגם עושים צחוק, לשיטת הקואליציה, כי מפצלים את אותו פרק לוועדות שונות, בזמן המועט הזה שנשאר.
גדעון סער: אני מבקש לקיים הצבעה שמית.
מאיר פרוש: מעניין איך הגמלאים יצביעו.
רוחמה אברהם-בלילא: נצביע על הצעת הקואליציה, ועדת הפנים.
רוחמה אברהם-בלילא: אביגדור יצחקי – בעד
יורם מרציאנו: אם לא מסכימים אתך, אתם לא רוצים.
גדעון סער: אתם לוקחים מוועדת הכלכלה את כבשת הרש.
גדעון סער: ה צ ב ע ה עתניאל שנלר – בעד מיכאל נודלמן – בעד
גדעון סער: בעד מה?
רוחמה אברהם-בלילא: אם תקשיבו למה שאני אומרת, לא אצטרך לחזור.
רוחמה אברהם-בלילא: מי שמצביע בעד, מצביע בעד הצעת הקואליציה, שזה יעבור לוועדת הפנים.
רוחמה אברהם-בלילא: ה צ ב ע ה (המשך) שי חרמש – מקוזז שלי יחימוביץ – בעד קולט אביטל – בעד יורם מרציאנו – בעד נדיה חילו – מקוזזת חיים אמסלם – בעד אברהם מיכאלי – בעד יעקב מרגי – בעד יצחק זיו – בעד יצחק גלנטי – מקוזז מאיר פרוש – נגד גדעון סער – נגד ראובן ריבלין – נגד גלעד ארדן, במקומו יובל שטייניץ – מקוזז סטס מיסז'ניקוב – בעד יצחק אהרונוביץ – בעד אורי אריאל – נגד זבולון אורלב – נגד חיים אורון – נגד רוחמה אברהם – נגד
רוחמה אברהם-בלילא: בעד הצביעו 12, נגד שבעה.
רוחמה אברהם-בלילא: אני קובעת שהחוק עובר להידון בוועדת הפנים.
גדעון סער: ה צ ב ע ה בעד – מיעוט נגד – רוב
רוחמה אברהם-בלילא: לא התקבלה.
רוחמה אברהם-בלילא: סעיף 51 – תיקון חוק איגודי ערים, התשט"ו-1955.
רוחמה אברהם-בלילא: חברה למתן שירותי מים וביוב לפי חוק תאגידי וביוב לא תהיה חלק מאיגוד ערים.
שלי יחימוביץ': גברתי היושבת-ראש, אני רוצה להביע שוב את מחאתי.
שלי יחימוביץ': מדובר בהפרטה של שירות ציבורי חיוני, וגורמים פרטיים שמונעים משיקולי רווח,
אביגדור יצחקי: את טועה, זה לא לגורמים פרטיים, זה תאגיד עירוני.
גדעון סער: אם זו הפרטה, אני עשוי להצביע בעד זה, תחשוב לפני שאתה אומר.
אביגדור יצחקי: הדירקטוריון של התאגיד הוא מהעירייה.
אביגדור יצחקי: לכן זו לא הפרטה, זה לא קשור לכלום, זה תאגוד.
אביגדור יצחקי: כל עובדי העירייה, ללא יוצא מן הכלל, כולל הפנסיונרים, עוברים לתאגיד הזה, כולל כל זכויות הפנסיה שלהם.
אביגדור יצחקי: כל מה שאת אומרת הוא פשוט אי-הבנה מוחלטת.
שלי יחימוביץ': גברתי היושבת-ראש, חשוב לי לציין, אני לא רוצה להתווכח עם ראש הקואליציה.
שלי יחימוביץ': הנה את רואה דוגמה לחילוקי דעות מהותיים,
אביגדור יצחקי: זה לא חילוקי דעות, זה חוסר הבנה.
שלי יחימוביץ': ועל כן, מקומה של הרפורמה לא יכירה בחוק ההסדרים.
שלי יחימוביץ': חילוקי הדעות האלה, ראוי שילובנו במקום הראוי להם.
אביגדור יצחקי: הפרטה לגורמים פרטיים.
אביגדור יצחקי: בולשיט.
שלי יחימוביץ': את רואה כאן את חילוקי הדעות, אני חושבת שהוא לא מבין.
שלי יחימוביץ': אני חושבת שזה צריך להיות מלובן לאורך זמן, לעומק.
אורי אריאל: אביגדור, מה יקרה בעוד שעה פה?
רוחמה אברהם-בלילא: אביגדור, כמי שסובלת מהצעקות שלך,
אביגדור יצחקי: לפחות את יודעת מה זה תאגידי מים.
רוחמה אברהם-בלילא: לא יכול להיות,
קריאה: אל תתנשא.
אביגדור יצחקי: היא לא צודקת.
שלי יחימוביץ': לי לא מפריע שהוא מתנשא.
שלי יחימוביץ': לי מפריע שזה בחוק ההסדרים, לא זה שיושב-ראש הקואליציה מתנשא.
אביגדור יצחקי: לא זה מה שאמרת.
אביגדור יצחקי: כבר הצבעת נגד כל תפיסות העולם שלך,
שלי יחימוביץ': אין לי מושג על מה אתה מדבר.
ראובן ריבלין: בכל הכבוד ליושב-ראש הקואליציה, השאלה אם זו הפרטה או לא אינה נוגעת למקומו של החוק.
אביגדור יצחקי: אני עניתי על מה שהיא אמרה.
חיים אורון: אתה עונה על כל מה שכל אחד אומר פה היום?
רוחמה אברהם-בלילא: הוא החליט שכן, והוא כבר לא מקבל את רשות הדיבור.
אורי אריאל: ... לך.
חיים אורון: אביגדור, בוא נתקזז.
רוחמה אברהם-בלילא: למרות כל ההתלהמויות לגבי חוק ההסדרים, לרבים מחברי הכנסת יש בוודאי רצון להביע מחאה.
רוחמה אברהם-בלילא: אני לא חושבת שלחוק הזה יש מקום בחוק ההסדרים.
רוחמה אברהם-בלילא: אבל מכיוון שיש פה רוב ויש פה קואליציה שמחליטה, לדעתי מיותר להביא את המחאה לפני כל חוק.
שלי יחימוביץ': לא כל חוק.
רוחמה אברהם-בלילא: אביגדור יצחקי, אם תנמיך את הקול, אוכל לדבר קצת יותר בקלות.
רוחמה אברהם-בלילא: אני על תקן של סובלת.
אביגדור יצחקי: אני סובל, ואת מצביעה נגדי.
אביגדור יצחקי: זה יותר טוב?
רוחמה אברהם-בלילא: לפחות אני עושה את זה בשקט וברשות.
אביגדור יצחקי: ברשות של מי?
רוחמה אברהם-בלילא: ברשות שלך.
יורם מרציאנו: בשביס זינגר כתב "שונאים – סיפור אהבה".
יורם מרציאנו: פה יש "אוהבים – סיפור שנאה".
שלי יחימוביץ': לכם יש סידורים.
שלי יחימוביץ': סליחה, אדוני יושב-ראש הקואליציה.
קריאה: עד עכשיו הערכתי אותך.
קריאה: מה מתברר?
שלי יחימוביץ': אני מבקשת את רשות הדיבור.
שלי יחימוביץ': מתברר עכשיו שיש סידורים בסיעת קדימה, שבהם חברי כנסת מסוימים מקבלים אישור ללכת עם השקפת עולמם, ואז הם פונים אל השותפות הקואליציוניות ומחפשים שם את השעיר לעזאזל.
שלי יחימוביץ': אני מוחה על כך.
רוחמה אברהם-בלילא: אין שום סידורים.
חיים אורון: אני רוצה לדווח לכם שבקואליציה של 80, היושב-ראש יכול להיות נדיב.
חיים אורון: הוא בחר להיות נדיב.
גדעון סער: זה רק 78.
שלי יחימוביץ': אצלנו בסיעה אין נדיבות.
חיים אורון: הוא גם נדיב וגם מזיק לסיעות האחרות.
אביגדור יצחקי: לא קיבלת רשות, שלי?
ראובן ריבלין: נדיב ואכזר.
רוחמה אברהם-בלילא: נפסיק.
קולט אביטל: אדוני היושב-ראש, יש צדק בדבריה של שלי יחימוביץ.
רוחמה אברהם-בלילא: לא נעשו שום עסקאות, אני מודיעה לפרוטוקול.
רוחמה אברהם-בלילא: כמו שאת טעית, ואמרת לי "אדוני היושב-ראש".
קולט אביטל: אני לא מדברת על העסקאות, אלא על ההפרטה, על זה אני מדברת.
ראובן ריבלין: זה תאגוד, זה לא הפרטה.
שלי יחימוביץ': ובתי החולים, זה לא הפרטה?
שלי יחימוביץ': חברת ניהול זו לא הפרטה?
שלי יחימוביץ': בריאות הנפש, קופות החולים, גם זו הפרטה.
אביגדור יצחקי: חוסר הבנה מינימלי.
אביגדור יצחקי: לא לדעת סעיף אחד.
גדעון סער: אביגדור.
אביגדור יצחקי: כל ההתנהגות הזאת, להושיב פה את כל חברי הכנסת, אני אומר לך גדעון, היא לא במקומה.
מאיר פרוש: זה התפקיד שלו.
גדעון סער: אתה רוצה שנשחרר אותם בחוק ההסדרים?
גדעון סער: תעשה את זה תוך שעה.
חיים אורון: ישבת פה כמנכ"ל משרד ראש הממשלה לילות שלמים.
חיים אורון: בדיונים פחות קשים.
אביגדור יצחקי: הכול היה ברור.
אביגדור יצחקי: והיה לי יושב-ראש קואליציה.
רוחמה אברהם-בלילא: חבר הכנסת אורלב, גדעון, די.
אביגדור יצחקי: יש דיון אחד שלא הייתי?
רוחמה אברהם-בלילא: חבר הכנסת יצחקי, אני קוראת אותך לסדר, פעם ראשונה, פעם שנייה.
רוחמה אברהם-בלילא: חבר הכנסת נודלמן, מספיק.
רוחמה אברהם-בלילא: אני עוברת להצבעה על סעיף 51 – תיקון חוק איגודי ערים, התשט"ו-1955.
רוחמה אברהם-בלילא: לא הצבענו עליו.
רוחמה אברהם-בלילא: דרשת הצבעה שמית, אתה חוזר בך?
גדעון סער: מצביעים רק על הפיצול או על הוועדה?
רוחמה אברהם-בלילא: כרגע על הפיצול.
גדעון סער: על הפיצול אני לא דורש הצבעה שמית.
רוחמה אברהם-בלילא: מי בעד להשאיר את החוק בחוק ההסדרים?
רוחמה אברהם-בלילא: איזו ועדה?
אביגדור יצחקי: פנים.
רוחמה אברהם-בלילא: מי בעד העברת החוק לוועדת הפנים?
גדעון סער: גברתי, אני רוצה להציג את עמדתי.
רוחמה אברהם-בלילא: לא, סליחה.
יורם מרציאנו: זו כבר התעללות.
גדעון סער: זו התעללות בוועדת הכלכלה, מה שאתה עושה.
קריאה: אם אני רואה את זה, אני לא מאמין.
יורם מרציאנו: אתה לא צריך דילים.
יורם מרציאנו: ..
יורם מרציאנו: אבל אין דילים.
רוחמה אברהם-בלילא: בעד – זה בעד ועדת הפנים.
רוחמה אברהם-בלילא: ה צ ב ע ה אביגדור יצחקי – בעד
חיים אורון: היו דילים?
יורם מרציאנו: לא צריך שיהיו דילים.
חיים אורון: אבל היו?
יורם מרציאנו: היו.
חיים אורון: אפשר לשים אותם על השולחן?
יורם מרציאנו: אני לא אשים.
שלי יחימוביץ': איזה דילים, למה אף אחד לא משתף אותי?
שלי יחימוביץ': ה צ ב ע ה (המשך) עתניאל שנלר – בעד מיכאל נודלמן – בעד
רוחמה אברהם-בלילא: אתם באים בטענות שתוצאות ההצבעות לא נכונות.
רוחמה אברהם-בלילא: אבל לאורך כל ההצבעה אתם לא מאפשרים לשמוע כמו שצריך לשמוע.
רוחמה אברהם-בלילא: ה צ ב ע ה (המשך) שי חרמש – לא נמצא שלי יחימוביץ – בעד אני חוזרת על ההצבעה מההתחלה.
רוחמה אברהם-בלילא: אני חוזרת על תוכן ההצעה.
רוחמה אברהם-בלילא: אביגדור יצחקי – בעד עתניאל שנלר – בעד מיכאל נודלמן – בעד שי חרמש – לא נמצא שלי יחימוביץ – בעד קולט אביטל – בעד יורם מרציאנו – בעד נדיה חילו – לא נמצאת, מקוזזת חיים אמסלם – בעד אברהם מיכאלי – בעד יעקב מרגי – בעד יצחק זיו – בעד יצחק גלנטי – מקוזז מאיר פרוש – נגד גדעון סער – נגד ראובן ריבלין – נגד גלעד ארדן – מקוזז סטס מיסז'ניקוב – בעד יצחק אהרונוביץ – בעד אורי אריאל – נגד זבולון אורלב – נגד חיים אורון – נגד רוחמה אברהם – נגד
רוחמה אברהם-בלילא: לפיכך אני קובעת שהצעת החוק עוברת לוועדת הפנים.
רוחמה אברהם-בלילא: סעיף 52(1) - ראו סעיפים 49-48.
ארבל אסטרחן: לא צריך להצביע על זה.
רוחמה אברהם-בלילא: סעיפים 52(2)-(4) – תיקון חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2006), תיקונים שונים בחוק ההסדרים לשנת 2006 המתחייבים מהתיקון המוצע.
רוחמה אברהם-בלילא: זה קשור לסעיף 50, ולכן הוועדה היא ועדת הפנים.
רוחמה אברהם-בלילא: כן, אדוני.
גדעון סער: על אף התנגדותי למה שנעשה בסעיפים הקודמים, ציינת בצדק שיש זיקה בין הסעיף הזה לבין שני הסעיפים הקודמים.
גדעון סער: על כן, בצער רב אני מסכים להעברת הסעיף לוועדת הפנים ולא דורש הצבעה שמית.
רוחמה אברהם-בלילא: עבר.
רוחמה אברהם-בלילא: אני עוברת לפרק ט' – ההוצאה לפועל.
רוחמה אברהם-בלילא: לפי סיכום הדברים, אנחנו צריכים להצביע על הפיצול, לפי 121, שזה יישאר בוועדת הכנסת.
אביגדור יצחקי: אני מבקש סעיף סעיף, ולהקריא הכול לאט.
רוחמה אברהם-בלילא: מי בעד לפצל מחוק ההסדרים את פרק ט' לפי סעיף 121?
רוחמה אברהם-בלילא: ה צ ב ע ה בעד – רוב נגד – אין
רוחמה אברהם-בלילא: ההצעה נתקבלה פה אחד.
רוחמה אברהם-בלילא: עוברים לפרק י"ב – שונות, בעמ' 24, סעיפים 60-59.
חיים אורון: למי שלא יודע, ואני אומר את זה בעיקר לאנשי ש"ס ואנשי מפלגת העבודה – הסעיף הזה מבטל את שאריות התכנון שיש בחקלאות.
חיים אורון: זה תפקידו.
חיים אורון: הכוונה לסעיף 59(1)-(2).
חיים אורון: בעצם הוא יוצר מצב שבו שאריות התכנון, למשל בחלב,
גדעון סער: אז אני צריך להצביע בעד.
חיים אורון: זהו, יכול להיות שגדעון צריך להצביע בעד, אבל בגלל ההקשרים הקואליציוניים – אני מקווה שכמו שהצבעתי אתך הרבה פעמים, לא תשבור את הקואליציה.
חיים אורון: אולי אני טועה.
חיים אורון: אני חושב שסעיף זה אין לו מקום בחוק ההסדרים.
חיים אורון: לא הבעתי עמדה שאני נגדו.
גדעון סער: זה נוגד את העמדה האידיאולוגית שלי.
חיים אורון: אתה יודע כמה פעמים הצבעתי אתך?
גדעון סער: אצביע אתך בניגוד לעמדתי האידיאולוגית.
חיים אורון: אגב, אני לא מבין למה חברי, בכוחות שכנים, לא דאגו לפצל אותו, כמו שעשו בכמה נושאים אחרים.
חיים אורון: אני פונה אליכם פה בבקשה לפצל אותו עכשיו.
חיים אורון: אם רוצים לדון בו, יש לקיים דיון רציני.
אביגדור יצחקי: אם אבטיח לך שאהיה אתך בוועדת הכספים?
חיים אורון: זה ירגיע אותי באופן חלקי, אבל את הקומקום הזה צריך להרוג, לפני שהוא יטביע...
אביגדור יצחקי: ...
אביגדור יצחקי: אבי הרוחני, אתה יודע מה עשיתי כל פעם בעניין הזה.
ראובן ריבלין: למה מתעקשים על החוק הזה בחוק ההסדרים?
ראובן ריבלין: שיבוא לוועדת כספים בחקיקה רגילה.
ראובן ריבלין: מה אתם מתעקשים עליו בחוק ההסדרים?
רוחמה אברהם-בלילא: על סעיף 59(1)-(2).
רוחמה אברהם-בלילא: הצעת הקואליציה היא להשאיר אותו בחוק ההסדרים.
רוחמה אברהם-בלילא: נאמרו פה דברים לפרוטוקול, על-ידי היושב-ראש, שהרגיע את חיים רמון, כי קיימת כוונה שלא לסיים את החקיקה בנושא הזה בוועדת הכספים.
רוחמה אברהם-בלילא: אני עוברת להצעה.
רוחמה אברהם-בלילא: אתם מבקשים את ועדת הכספים?
גדעון סער: אני לא מבין את העניין הזה.
גדעון סער: האם יש מחלוקת אמיתית סביב השולחן הזה שנושא החקלאות או הגבלים עסקיים או שניהם גם יחד – המקום הטבעי שלהם הוא בוועדת הכלכלה?
אביגדור יצחקי: אגיד לך מה על הפרק.
אביגדור יצחקי: כל נושא חוק ההגבלים, כל מה שקשור לממונה על ההגבלים, נידון שם.
אביגדור יצחקי: גם באחרונה זה נידון בוועדת הכספים, כששלי יחימוביץ הביאה את גב' ענת קליין.
אביגדור יצחקי: הנושא של חוק ההגבלים בדרך כלל נמצא שם.
גדעון סער: בדרך כלל הוא נמצא בוועדת הכלכלה.
גדעון סער: אני מבקש את עמדת הלשכה המשפטית.
אביגדור יצחקי: היא כתובה.
גדעון סער: אני רוצה שהוועדה תשמע.
חיים אורון: יודעים לקרוא.
גדעון סער: אמרת דבר שנוגד את העמדה.
חיים אורון: זה כבר ארבע שעות ככה.
גדעון סער: זה מפתיע אותי בכל פעם מחדש.
גדעון סער: רגע, אני מבקש הצבעה שמית.
ראובן ריבלין: כדי להפיל את החוק צריך להיות בוועדת הכספים.
גדעון סער: החוק הזה לא יעבור בכל מקרה, אל תדאג.
שלי יחימוביץ': אדוני יושב-ראש הקואליציה, אני מתנגדת להשמצה הזאת, שאתה אמרת משהו שמנוגד לעמדתה של היועצת המשפטית לכנסת.
שלי יחימוביץ': הוא טוען שאמרת.
רוחמה אברהם-בלילא: תודה, חברת הכנסת יחימוביץ.
רוחמה אברהם-בלילא: הצעת הקואליציה היא להעביר את זה לוועדת הכספים.
רוחמה אברהם-בלילא: ה צ ב ע ה אביגדור יצחקי – בעד עתניאל שנלר – בעד מיכאל נודלמן – בעד שי חרמש – לא נמצא שלי יחימוביץ – נגד קולט אביטל – לא נמצאת יורם מרציאנו – בעד נדיה חילו – לא נמצאת חיים אמסלם – בעד אברהם מיכאלי – בעד יעקב מרגי – בעד יצחק זיו – בעד יצחק גלנטי – מקוזז מאיר פרוש – לא נמצא גדעון סער – נגד ראובן ריבלין – נגד גלעד ארדן – לא נמצא סטס מיסז'ניקוב – בעד יצחק אהרונוביץ – בעד אורי אריאל – נגד זבולון אורלב – נגד חיים אורון – נגד רוחמה אברהם – נגד
רוחמה אברהם-בלילא: בעד הצביעו 10, נגד שבעה.
רוחמה אברהם-בלילא: אני קובעת שהצעת החוק תידון בוועדת הכספים.
רוחמה אברהם-בלילא: אני עוברת לסעיף הבא, סעיף 59(3) – מ"חוק ההגבלים העסקיים" עד "תחולת הפטור האמור".
רוחמה אברהם-בלילא: הצעת הקואליציה, להשאיר את זה.
רוחמה אברהם-בלילא: הוועדה?
אביגדור יצחקי: זה חוק ההגבלים.
רוחמה אברהם-בלילא: חבר הכנסת סער, אני מצביעה על הפיצול ולאחר מכן על הוועדה.
גדעון סער: אז אני רוצה לומר משהו.
שלי יחימוביץ': אני רק רוצה שתדעו שכל מי שמצביע בעד הסעיף הזה, בסופו של דבר מצביע בעד פיטורי עובדים מחברות תעופה ישראליות.
שלי יחימוביץ': רק שיהיה לכם ברור.
קריאה: נשמור על העובדים בתעופה.
גדעון סער: אני רוצה לומר לכל מי שמצביע, בעניין זה אני מתכוון להצביע נגד פיצול החוק מחוק ההסדרים, כי מדובר בהגברת התחרות.
אביגדור יצחקי: מיטיב עם העם.
גדעון סער: זה מיטיב עם העם כי זה מוריד את המחיר לצרכן, נכון.
שלי יחימוביץ': זה גורם לפיטורי עובדים.
יורם מרציאנו: שלי חברתי, האמיני לי, גם אני בעד העובדים.
רוחמה אברהם-בלילא: או שאתה בעד חוק ההסדרים או שאתה נגד.
גדעון סער: יש מעט מאוד חריגים.
גדעון סער: לעניין זה, מאחר שזה דבר חשוב ביותר,
יורם מרציאנו: זה שלא נגיב על פיטורי העובדים זה כאילו אנחנו מסכימים אתך.
יורם מרציאנו: אנחנו אומרים לך שנשמור על העובדים.
שלי יחימוביץ': יש דרך לשמור עליהם.
יורם מרציאנו: כן, בוועדה, נשמור עליהם.
יורם מרציאנו: ראיתי את הוועדה, כמה שמרו על העובדים.
רוחמה אברהם-בלילא: מי בעד שהחוק יישאר בחוק ההסדרים?
שלי יחימוביץ': בקרוב 600 איש יפוטרו מ"אל-על"?
אביגדור יצחקי: מאיפה המספרים האלה?
רוחמה אברהם-בלילא: אני עוברת להצבעה על הוועדה.
גדעון סער: יש לי משהו להגיד.
שלי יחימוביץ': יהיו לכם טייסים סיניים ודיילות הודיות, וכולם יהיו מרוצים.
רוחמה אברהם-בלילא: אתה כמו "נחום-תקום", רגע.
רוחמה אברהם-בלילא: כרגע נעבור להצבעה על הוועדה.
רוחמה אברהם-בלילא: חבר הכנסת סער, משפט בקצרה.
גדעון סער: אני מוכרח להגיד שאני המום, אנמק למה.
אביגדור יצחקי: לא רוצים לדעת למה.
גדעון סער: לא כל חברי הוועדה יודעים.
גדעון סער: מפנה את דברי בעיקר לחברי סיעת קדימה, המעטים שנוכחים כאן.
גדעון סער: לידי הגיע מכתב ששיגר אלייך, גברתי, סגן ראש הממשלה ושר התחבורה והבטיחות בדרכים, רא"ל במיל' שאול מופז, מיום 20 בנובמבר, לעניין סעיף זה, סעיף 59(3) לתיקון חוק ההגבלים העסקיים.
גדעון סער: אני לא יכול לצטט את כל המכתב, כי הזמן קצר.
גדעון סער: אני לא נכנס לעמדתו של שר התחבורה, אבל בנושא שאנחנו דנים בו כרגע, אני מצטט "בנושא מהותי זה, שהנו בעל השפעה רוחבית על כל ענף התעופה, יש לקיים דיון מעמיק ורציני בוועדת הכלכלה".
אורי אריאל: עכשיו שכנעת את אנשי קדימה להצביע נגדו.
גדעון סער: זה בסעיף 3.
גדעון סער: בסעיף 5 חוזר סגן ראש הממשלה – ואני מכבד מאוד יושב-ראש קואליציה ואת כולם, אבל אני מזכיר שמדובר בסגן ראש ממשלה, רב-אלוף במילואים, ואגב, כך הוא גם חתום על המכתב, לא שעכשיו נזכרתי בזה ואני אומר את כל קורות חייו – "אודה אם ועדת הכנסת תורה על פיצול הסעיף", וכבר לא הקשבתם לשר התחבורה וסגן ראש הממשלה – "ותחליט להעבירו לדיון בוועדת הכלכלה של הכנסת".
גדעון סער: אני מראה את זה על מנת להוכיח,
אביגדור יצחקי: למה אתה המום?
אביגדור יצחקי: אתה יודע איך הוא הצביע בממשלה, אגב?
גדעון סער: זה על מנת להבהיר שכל מי שמצביע נגד ועדת הכלכלה מצביע בצורה בלתי עניינית.
גדעון סער: אני מבקש הצבעה שמית בסעיף הזה.
גדעון סער: אני מוסר לך את המכתב כראיה.
אורי אריאל: אבל אין מצלמות, גדעון.
ראובן ריבלין: תעשו הפסקה שעתיים, כדי לראות את המכתב.
זבולון אורלב: אולי מופז יכול להחליף את אחד מחברי הכנסת המצביעים?
רוחמה אברהם-בלילא: חבר הכנסת מרגי יושב פה כמעט משעות הבוקר.
רוחמה אברהם-בלילא: הוא יושב בשקט.
רוחמה אברהם-בלילא: עכשיו הוא מבקש לומר משהו.
רוחמה אברהם-בלילא: אני מבקשת שקט, כדי שכולנו נקשיב לחבר הכנסת מרגי.
יעקב מרגי: אביגדור, אני חושב שסיעת קדימה צריכה ללמוד קצת מגדעון סער.
יעקב מרגי: תראה איזו סולידריות, הוא דואג לרב-אלוף מופז מסיעת קדימה.
יעקב מרגי: תלמדו ממנו.
ראובן ריבלין: היה תומך בו גם אם היה ממליץ להעביר את זה גם לוועדת הכספים.
רוחמה אברהם-בלילא: תודה, אני עוברת להצבעה.
רוחמה אברהם-בלילא: אתה עומד על בקשתך להצבעה שמית?
גדעון סער: את רוצה שאמשוך את הבקשה הזאת?
רוחמה אברהם-בלילא: אשמח אם תמשוך את הבקשה.
גדעון סער: אם תבקשי ממני, איעתר לבקשתך.
אורי אריאל: זו התעללות.
גדעון סער: אני נעתר לבקשתך, גברתי.
רוחמה אברהם-בלילא: תודה לך.
רוחמה אברהם-בלילא: הצעת החוק עוברת לוועדת הכספים.
רוחמה אברהם-בלילא: אני עוברת לסעיף 60(1)-(2) – תיקון חוק משק הגז הטבעי, התשס"ב-2002.
רוחמה אברהם-בלילא: חוק משק הגז הטבעי קובע כי תעריפי הגז שגובה בעל הרישיון ייקבעו על-ידי בעל הרישיון, באישור המועצה לענייני גז טבעי (להלן – המועצה).
רוחמה אברהם-בלילא: מוצע לקבוע כי תעריפים אלו ייקבעו על-ידי המועצה.
שלי יחימוביץ': אגב, כל סעיף זה – אין לו שום השלכה על התקציב.
רוחמה אברהם-בלילא: האם עמדת הקואליציה היא להשאיר את זה במסגרת חוק ההסדרים.
רוחמה אברהם-בלילא: ההצעה נשארת במסגרת חוק ההסדרים.
רוחמה אברהם-בלילא: לגבי הוועדה?
אביגדור יצחקי: ועדת כלכלה.
רוחמה אברהם-בלילא: מי בעד להעביר את זה לוועדת הכלכלה?
גדעון סער: אני בעד להעביר לוועדת כספים.
גדעון סער: ה צ ב ע ה בעד – רוב נגד – מיעוט
רוחמה אברהם-בלילא: הנושא יידון בוועדת הכלכלה.
רוחמה אברהם-בלילא: סעיף 60(3): מוצע לקבוע בחוק, במפורש, כי מערכת הולכת הגז הטבעי היא בבעלות המדינה, וזאת בכדי למנוע ספקות העלולים להיווצר בפרשנות הוראת החוק כלשונו היום.
שלי יחימוביץ': עוד סעיף בלי שום השלכה תקציבית.
גדעון סער: איך יכול להיות?
רוחמה אברהם-בלילא: כמובן, זה יידון במסגרת ועדת הכלכלה.
רוחמה אברהם-בלילא: כל מה שנעשה כאן כרגע הוא ניסיון לבדוק את הערנות של חבר הכנסת סער.
רוחמה אברהם-בלילא: אני חייבת לציין לפרוטוקול שהוא די ערני.
רוחמה אברהם-בלילא: אני עוברת לסעיף הבא: סעיפים 61(2)(3) – תיקון חוק הפחתת הגירעון והגבלת ההוצאה התקציבית, התשנ"ב-1992.
רוחמה אברהם-בלילא: העלאת שיעור גידול ההוצאה התקציבית החל בשנת 2007 מ-1% ל-1.7% ומשנת 2010 ואילך שיעור גידול זה יהפוך לקבוע.
רוחמה אברהם-בלילא: הסעיף הזה הוא חלק בלתי נפרד מחוק ההסדרים.
רוחמה אברהם-בלילא: זה רק כדי להבהיר לחברים שמתנגדים וכו'.
ראובן ריבלין: אולי עמדת הממשלה היא לפצל בגלל זה.
שלי יחימוביץ': ברור לנו.
רוחמה אברהם-בלילא: אני מבהירה.
רוחמה אברהם-בלילא: מדובר בסעיפים 61(1) 61(2)(3) ו-61(4)(5).
ראובן ריבלין: אני מבקש לומר משהו.
ראובן ריבלין: לפני ההצבעה.
ראובן ריבלין: אולי משום שההיגיון הצרוף אומר שהדבר צריך להיכלל במסגרת חוק ההסדרים, אולי חוק ההסדרים נוצר בעולם רק משום שיש דברים כאלה, שאי-אפשר לקיים את התקציב בלעדיהם – אולי בגלל ההיגיון הרב הממשלה רוצה לפצל את זה.
ראובן ריבלין: צריך לשאול את יושב-ראש הקואליציה.
רוחמה אברהם-בלילא: אתה רוצה להשיב?
אביגדור יצחקי: הוא לא התכוון לבקש תשובה.
רוחמה אברהם-בלילא: אושר פה אחד.
רוחמה אברהם-בלילא: הוא יידון בוועדת הכספים.
גדעון סער: רגע, עוד לא היתה הצבעה.
גדעון סער: אני רוצה לדבר על זה.
גדעון סער: אני מבקש את רשות הדיבור.
גדעון סער: גברתי, כפי שראית, בעניין זה תמכתי בעמדת הקואליציה, שלפיה זה צריך להיכלל בחוק ההסדרים.
יעקב מרגי: אם הייתי מיקי איתן, הייתי מוטרד.
יעקב מרגי: יש מישהו שעובר אותו.
גדעון סער: זה קשור קשר בל יינתק לחוק התקציב.
גדעון סער: עם זאת,
אביגדור יצחקי: אתה נשאר לישון בירושלים היום?
גדעון סער: אני צריך להשתתף במסיבת פרידה מהיועצת המשפטית של שדולת הנשים שמתקיימת ביפו, אבל אני סומך על כך שזה יימשך זמן.
גדעון סער: לא הסתרתי את תדהמתי בנושא המי.
גדעון סער: אני עדיין תחת רושם ההתנכלות להיגיון בנושא חוק המים.